கேள்வி: நிக்கல்(II) குரோமேட்டு - தயாரிப்பு பற்றி தகவல் சொல்.
பதில்: குரோமியம்(III) ஆக்சைடு மற்றும் நிக்கல் ஆக்சைடு கலவையை 700 °செல்சியசு வெப்பநிலை முதல் 800 °செல்சியசு வரையிலான வெப்பநிலையில் ஆக்சிசன் கீழ் 1000 வளிமண்டல அழுத்தம் சூடாக்குவதன் மூலம் ஆய்வகத்தில் நிக்கல்(II) குரோமேட்டை தயாரிக்க முடியும். 535 °செல்சியசு வெப்பநிலையில் 7.3 பார் ஆக்சிசன் அழுத்தத்திலும் இதை உற்பத்தி செய்யலாம், ஆனால் இவ்வினை முடிவடைய பல நாட்கள் ஆகும். அழுத்தம் மிகவும் குறைவாகவோ அல்லது வெப்பநிலை மிக அதிகமாகவோ ஆனால் 660 °செல்சியசு வெப்பநிலைக்கு மேல் இருந்தால், இதற்குப் பதிலாக நிக்கல் குரோமியம் சிபினல் (NiCr2O4) உருவாகும். கரின் பிராண்ட்டு நீர் வெப்ப நுட்பத்தைப் பயன்படுத்தி நிக்கல் குரோமேட்டைத் தயாரித்ததாகக் கூறினார். (not consulted) குரோமேட்டுடன் Ni2+ அயனிகளின் வீழ்படிவுகள் தண்ணீரைக் கொண்ட பழுப்பு நிறப் பொருளை உருவாக்குகின்றன.
கேள்வி: நிக்கல்(II) குரோமேட்டு - பண்புகள் பற்றி விளக்கவும்.
பதில்: நிக்கல் குரோமேட்டின் அமைப்பு குரோமியம் வனேடேட்டு (CrVO4) சேர்மத்தின் கட்டமைப்புக்கு சமமானதாகும். படிகங்கள் ஒரு செஞ்சாய்சதுர திண்ம அமைப்பைக் கொண்டுள்ளன. a = 5.482 Å, b = 8.237 Å, c = 6.147 Å என்ற அணிக்கோவை அளவுருக்களில் செல்லின் கன அளவு 277.6 Å3 ஆக் ஓர் அலகு செல்லிற்கு நான்கு வாய்ப்பாட்டு அலகுகளுடன் இச்சேர்மம் படிகமாகிறது. நிக்கல் குரோமேட்டு மஞ்சள் நிறத்தில் இருக்கும் மற்ற குரோமேட்டுகளைப் போலல்லாமல், அடர் நிறத்தில் உள்ளது. நிக்கல் குரோமேட்டின் அகச்சிவப்பு நிறமாலை இரண்டு வகையான உறிஞ்சுதல் பட்டைகளைக் காட்டுகிறது. முதலாவது Cr-O நீட்சி காரணமாக 925, 825 மற்றும் 800 செ.மீ−1 என்ற அளவில் உள்ள கோடுகளைக் கொண்டுள்ளது. இரண்டாவது Cr-O பாறை மற்றும் வளைவு காரணமாக 430, 395, 365 (மிகவும் பலவீனமானது) மற்றும் Ni-O நீட்சியால் உருவாக்கப்பட்ட 310 செ.மீ−1 என்ற அளவில் உள்ள கோடுகளைக் கொண்டுள்ளது.
கேள்வி: நிக்கல்(II) குரோமேட்டு - வினை பற்றி தகவல் சொல்.
பதில்: குறைந்த ஆக்சிசன் அழுத்தத்தில் சுமார் 600 °செல்சியசு வெப்பநிலையில் சூடாக்கும் போது, ​​நிக்கல் குரோமேட்டு சிதைவடைந்து நிக்கல் குரோமைட்டு சிபினல், நிக்கல் ஆக்சைடு மற்றும் ஆக்சிசன் மாற்றம் அடைகிறது. :4 NiCrO4 → 2 NiCr2O4 + 2 NiO + 3 O2 (வாயு)